Դիտարկմանը, որ հաշվի առնելով, որ խորհրդարանական մեծամասնությունը՝ ՀՀԿ-ն, հայտարարում է, որ ինքը նոր կառավարության հետ չի համագործակցելու, և ի վերջո, ՀՀԿ-ն լծակ ունի մերժելու նոր կառավարության նախագծերը, արդյո՞ք կգնան խորհրդարանական ընտրությունների, Խաչատուր Քոքոբելյանը պատասխանեց. «Ես վստահ եմ, որ խորհրդարանում գտնվող շատերը չեն ցանկանա գնալ խորհրդարանական ընտրությունների, ինչպես չէին ցանկանում, որ լինի վարչապետի փոփոխություն, բայց այս անգամ խիստ էգոիստական մոտեցումներ կլինեն, որովհետև վստահ եմ, որ շատ-շատերը հասկանում են, որ իրենք այլևս խորհրդարանում անելիք չեն ունենա և կարող են նաև ընդգրկված չլինել: Բայց, միևնույն ժամանակ, կարծում եմ, որ իրենք պետք է այդքան վատ չնայեն այդ ամենին, որովհետև բոլոր այն փոփոխությունները, որոնց կողմնակիցն են մեր քաղաքացիները, բառիս բուն իմաստով բխում են մեր շահերից, և որևիցե մեկն իրավունք չունի ընդհանրապես վիժեցնելու այս փոփոխությունների պրոցեսը, օրհասական խնդիր է, դա մեր անվտանգությանն է միտված, և ինչու՝ ոչ մեր քաղաքացիների առօրեական կյանքից մինչև արտաքին մարտահրավերներ»: